Poljoprivredna, prehrambena i veterinarska škola Stanka Ožanića provodi projekt Novim znanjima za zdravije sutra (New knowledge for a healthy tomorrow). Projekt je odobren i financiran od Agencije za mobilnost i programe EU u sklopu programa Erasmus+, Ključna aktivnost 1 – Mobilnost u svrhu učenja za pojedince, temeljem kojeg Škola raspisuje

**NATJEČAJ**

**ERASMUS+**

**Know for Tomorrow**

**2019-1-HR01-KA102-060679**

U sklopu projekta Know for Tomorow odobrena je mobilnost 19 učenika 4. razreda prehrambenih tehničara i tehničara nutricionista na stručnu praksu u Bragu, Portugal. Stručna praksa održavati će se u razdoblju od 20 dana (8. do 28. ožujka 2020.). S učenicima će za vrijeme mobilnosti biti jedna osoba u pratnji (djelatnik škole) koja će se pobrinuti da učenici izvršavaju svoje obveze te im pružiti potrebnu brigu, podršku i nadzor.

Partner na projektu je Braga Mob. koja će učenicima pronaći odgovarajuće tvrtke za održavanje stručne prakse. Učenicima je iz sredstava projekta osiguran put do Brage i povratak, putno osiguranje, smještaj i prehrana za vrijeme mobilnosti. Roditelji/skrbnici ne moraju snositi nikakve dodatne troškove. Sudionici mobilnosti mogu biti učenici 4. razreda u zanimanjima prehrambeni tehničar i tehničar nutricionist.

O odabiru učenika odlučiti će povjerenstvo u sastavu: nastavnik/ca stručnih predmeta, nastavnik/ca engleskog jezika i ravnateljica.

**Uvjeti prijave:**

* učenik/ca mora biti učenik Poljoprivredne, prehrambene i veterinarske škole Stanka Ožanića i pohađati 4. razred prehrambenog smjera (uz iznimku prijave učenika/ca 3. razreda prehrambenog smjera, ukoliko pojedini učenici 4. razreda budu spriječeni sudjelovati u mobilnosti)
* učenik/ca mora imati zadovoljavajući opći uspjeh, zadovoljavajući uspjeh posebno iz stručnih predmeta, razvijene socijalne vještine, zadovoljavajuće ocjene zalaganja i rada na praktičnoj nastavi, zadovoljavajuću razinu usvojenih znanja u strukovnim predmetima i zadovoljavajuću razinu znanja engleskog jezika
* prijava mora biti predana do 30. rujna 2019.

**Potrebni dokumenti prilikom prijave:**

* preslika svjedodžbe prethodno završenog razreda
* potpisana izjava roditelja/skrbnika da dopuštaju sudjelovanje na natječaju i odlazak u inozemstvo (obrazac u prilogu)
* Europass CV na hrvatskom i engleskom jeziku (<https://europass.cedefop.europa.eu/editors/hr/cv/compose>)
* motivacijsko pismo na engleskom jeziku (<https://europass.cedefop.europa.eu/editors/hr/cl/compose>)
* ispunjena prijavnica (obrazac u prilogu)

**Dodatni bodovi:**

* dokaz o postignućima na natjecanjima iz stručnih predmeta i/ili engleskog jezika
* dokaz o sudjelovanju u školskim projektima i aktivnostima škole
* prednost se daje učenicima iz obitelji nižeg socioekonomskog statusa (uključujući izbjeglice, azilante i migrante) i učenicima s teškoćama u razvoju

Svu prijavnu dokumentaciju učenici su dužni predati u ured ravnateljice do **30. rujna 2019.** Rezultati će biti objavljeni na školskoj web stranici i oglasnoj ploči Škole 07. listopada 2019. Rok za žalbe je 5 dana od objave rezultata Natječaja.

Nakon odabira, sudionici mobilnosti (njihovi roditelji/skrbnici) sklapaju ugovor sa Školom i preuzimaju na sebe odgovornost kako će ispuniti svoj dio obveza, u protivnom su dužni vratiti Školi sredstva uložena u mobilnost.

Pedagoške, kulturološke, jezične i stručne pripreme bit će organizirane u Školi, kao i sastanci sa sudionicima mobilnosti.

Za sve informacije i eventualne nejasnoće učenici i njihovi roditelji/skrbnici mogu se obratiti ravnateljici Jeleni Gulan ili koordinatorima projekta Bruni Bišćan i Vesni Milanji.

U Zadru, 26. kolovoza 2019.

R A V N A T E LJ I C A:

Jelena Gulan, mag. ing.